IN407A 2020/080-4 UFD DISTRIBUCIÓN ELECTRICIDAD, S. A., AUTORIZACIÓN DE CONSTRUCIÓN DE INSTALACIÓN ELÉCTRICA NO CONCELLO DE MOS
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 19/11/2020)

Primeiro.- O 27 de maio de 2020, a empresa UFD Distribución Electricidad S. A. solicitou a autorización administrativa previa, a autorización administrativa de construción e a declaración de utilidade pública da instalación eléctrica denominada LMTS MOS705 e cambio de CTI a CTC Tameiga. Examinado o proxecto de execución, conclúese que a instalación consiste na retirada do centro de transformación de tipo intemperie de 400 kVA por un CT compacto de 630 kVA e a instalación dunha liña de media tensión subterránea de 222 metros. As obras sitúanse na parroquia de Tameiga, no concello de Mos (Pontevedra). Segundo.- Esta xefatura territorial solicitou o preceptivo informe ás distintas administracións, organismos ou, de ser o caso, empresas de servizos de interese xeral afectadas. A empresa promotora manifestou á súa conformidade cos condicionados establecidos. Terceiro.- Mediante escrito do 8 de xullo de 2020, esta xefatura territorial notificou a solicitude da autorización administrativa previa, a autorización administrativa de construción e a declaración de utilidade pública da instalación eléctrica referida ás persoas que figuran afectadas na relación de bens e dereitos achegada pola empresa promotora. Cuarto.- O proxecto someteuse ao trámite de información pública mediante resolución do 8 de xullo de 2020 publicada nos seguintes medios: Primeiro.- A Xefatura Territorial de Pontevedra é competente para resolver este expediente con fundamento no Decreto 135/2017, do 28 de decembro, da Consellería de Economía, Emprego e Industria, polo que se establece a estrutura orgánica da Consellería de Economía, Emprego e Industria (DOG nº 18, do 25 de xaneiro de 2018) e no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 1 de febreiro). Segundo.- A lexislación de aplicación ao presente expediente é: Terceiro.- As características técnicas máis salientables do proxecto LMTS MOS705 e cambio de CTI a CTC Tameiga, para a que UFD Distribución Electricidad S. A. solicita a autorización administrativa previa, a autorización administrativa de construción e a declaración de utilidade pública, son: As instalacións están situadas no lugar de Rans, na parroquia de Tameiga, no concello de Mos (Pontevedra). Conforme con todo o indicado, Primeiro. Outorgar á empresa UFD Distribución Electricidad S. A. as autorizacións administrativas previa e de construción da instalación de distribución de enerxía eléctrica denominada LMTS MOS705 e cambio de CTI a CTC Tameiga, cuxas características se axustarán en todas as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Segundo. Declarar a utilidade pública, en concreto, da citada instalación eléctrica, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. A empresa UFD Distribución Electricidad S. A. asegurará o mantemento e a vixilancia correcta das instalacións durante a construción e despois da súa posta en servizo, co fin de garantir que en todo momento se manterán as condicións regulamentarias de seguridade. En todo momento deberanse cumprir as normas e directrices vixentes que resulten de aplicación, en particular, canto establece o Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, poderase interpoñer recurso de alzada ante o vicepresidente segundo e conselleiro de Economía, Empresa e Innovación da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 3 de novembro de 2020 Federico Nicolas Mimoune De Pinho Chuc O xefe territorial de Pontevedra